# โอสการ์ ลาริโอส
โอสการ์ ลาริโอส (Óscar Larios) นักมวยสากลชาวเม็กซิโก

 ประวัติ 
ลาริโอสขึ้นชกมวยสากลครั้งแรกเมื่อ 14 มกราคม พ.ศ. 2537 ชนะน็อค ดาบิด การ์ซิอา ยก 1 ที่เม็กซิโก จากนั้นขึ้นชกชนะรวด จนได้ครองแชมป์มวยสากลรัฐซีนาโลอารุ่นซูเปอร์แบนตัมเวทเมื่อ พ.ศ. 2539 ลาริโอสพบกับความพ่ายแพ้เป็นครั้งแรกใน พ.ศ. 2540 เมื่อเป็นฝ่ายแพ้น็อค อิสราเอล บัซเกซ ยกแรก แต่หลังจากนั้นก็ชกชนะรวดมาตลอดอีก จนได้ครองแชมป์ WBC Mundo Hispano รุ่นซูเปอร์แบนตัมเวท เมื่อ 11 กันยายน พ.ศ. 2541 ชนะน็อค เฆรโกริโอ เมดินา ยก 2 จากนั้น ขึ้นชิงแชมป์เงา WBO รุ่นจูเนียร์เฟเธอร์เวท เมื่อ 23 ตุลาคม พ.ศ. 2541 แต่ไม่สำเร็จ แพ้น็อค อะกาปีโต ซันเชซ ยก 5 จากนั้นลาริออสคว้าแชมป์เม็กซิโกรุ่นซูเปอร์แบนตัมเวทมาครองเมื่อ 21 พฤศจิกายน พ.ศ. 2541 ชนะน็อค ฆาบิเอร์ กัลป์เดรอน ยก 2 และป้องกันแชมป์เม็กซิโกได้ถึง 7 ครั้ง ก่อนจะขึ้นชกตัดเชือกเพื่อหาผู้ชนะไปชิงแชมป์โลก WBC รุ่นซูเปอร์แบนตัมเวท ซึ่งลาริโอสเป็นฝ่ายชนะคะแนน เซซาร์ โซโต ได้สิทธิขึ้นชิงแชมป์รุ่นนี้กับวิลลี เจอร์ริน เมื่อ 19 มกราคม พ.ศ. 2544 แต่เป็นฝ่ายแพ้คะแนนไป ไม่ได้แชมป์ 

ลาริโอสขึ้นชิงแชมป์ WBC FECARBOX รุ่นซูเปอร์แบนตัมเวทเมื่อ 19 ตุลาคม พ.ศ. 2544 และเป็นฝ่ายชนะคะแนน อังเฆล ชากอน ได้แชมป์มาครอง ป้องกันแชมป์ได้ 1 ครั้ง เมื่อ 7 ธันวาคม พ.ศ.  2544 ชนะคะแนน เอบัง อัลบาเรซ จากนั้น ได้ชิงแชมป์เฉพาะกาล WBC รุ่นซูเปอร์แบนตัมเวท เมื่อ 17 พฤษภาคม พ.ศ. 2545 ชนะน็อค อิสราเอล บัซเกซ ยก 12 ป้องกันแชมป์เฉพาะกาลได้ 1 ครั้ง เมื่อ 24 สิงหาคม พ.ศ. 2545 ชนะน็อค มานาบุ ฟูกูชิมะ ยก 8 แล้วจึงขึ้นชิงแชมป์จริงเมื่อ 1 พฤศจิกายน พ.ศ. 2545 ชนะน็อค วิลลี เจอร์ริน ยก 1 ได้แชมป์มาครอง ป้องกันตำแหน่งไว้ได้ 7 ครั้ง ก่อนจะเสียแชมป์ให้อิสราเอล บัซเกซไป 

หลังจากเสียแชมป์ ลาริโอสเลื่อนขึ้นไปชกรุ่นซูเปอร์เฟเธอร์เวท และขึ้นชิงแชมป์เงาในรุ่นนี้ของ WBC ที่ ฟิลิปปินส์ เมื่อ 2 กรกฎาคม พ.ศ. 2549 แต่เป็นฝ่ายแพ้คะแนน แมนนี ปาเกียว ไม่ได้แชมป์ หลังจากนั้น ลาริโอสชกชนะอีก 3 ครั้งก็ได้ชิงแชมป์โลก WBC รุ่นเฟเธอร์เวท ที่ว่างเมื่อ 21 กรกฎาคม พ.ศ. 2550 แต่เป็นฝ่ายแพ้น็อค ฆอร์เฆ ลินาเรส ยก 10 ไม่ได้แชมป์ หลังจากนั้น ลาริโอสขึ้นชิงแชมป์ WBC Latino รุ่นซูเปอร์เฟเธอร์เวทที่ว่างเมื่อ 22 กุมภาพันธ์ พ.ศ. 2551 ชนะคะแนน อาร์ตูโร โกเมซ ที่ เม็กซิโก ได้แชมป์มาครอง จากนั้น ลาริโอสขึ้นชิงแชมป์โลกเฉพาะกาล WBC รุ่นเฟเธอร์เวท เมื่อ 31 พฤษภาคม พ.ศ. 2551 ชนะน็อค เฟยเดอร์ วิโลเรีย ยก 5 ป้องกันแชมป์เฉพาะกาลได้ 1 ครั้ง แล้วขึ้นชิงแชมป์จริงของรุ่นนี้กับ ทากาฮิโระ อาโอ เมื่อ 16 ตุลาคม พ.ศ. 2551 ซึ่งลาริโอสเป็นฝ่ายชนะคะแนน แต่เมื่อชกแก้มือกันอีกครั้งเมื่อ 12 มีนาคม พ.ศ. 2552 ลาริโอสเป็นฝ่ายแพ้คะแนน เสียแชมป์ และลาริโอสก็แขวนนวมไป

 เกียรติประวัติ 
 แชมป์ WBC Mundo Hispano รุ่นซูเปอร์แบนตัมเวท
 ชิง 11 กันยายน 2541 ชนะน็อค เฆรโกริโอ เมดินา ยก 2 
 สละแชมป์
 แชมป์เม็กซิโกรุ่นซูเปอร์แบนตัมเวท (2541 – 2543)
 แชมป์ WBC FECARBOX และ WBA Fedecentro รุ่นซูเปอร์แบนตัมเวท
 ชิง 19 ตุลาคม 2544 ชนะคะแนน อังเฆล ชาคอน ที่ สหรัฐ
 ป้องกันแชมป์ครั้งที่ 1, 7 ธันวาคม 2544 ชนะคะแนน เอบัง อัลบาเรซ ที่ สหรัฐ
 แชมป์โลก WBC รุ่นซูเปอร์แบนตัมเวท
 ชิง 17 พฤษภาคม 2545 ชนะคะแนน อิสราเอล บัซเกซ ที่ สหรัฐ
 ป้องกันแชมป์ครั้งที่ 1, 24 สิงหาคม 2545 ชนะน็อค มานาบุ ฟุคุชิมะ ยก 8 ที่ โตเกียว
 ป้องกันแชมป์ครั้งที่ 2, 1 พฤศจิกายน 2545 ชนะน็อค วิลลีย์ จอร์ริน ยก 1 ที่ สหรัฐ
 ป้องกันแชมป์ครั้งที่ 3, 26 เมษายน 2546 ชนะคะแนน ชิเกรุ นากาโซโต ที่ โตเกียว
 ป้องกันแชมป์ครั้งที่ 4, 7 กันยายน 2546 ชนะทีเคโอ โคโซ อิชิอิ ยก 2 ที่ นาโงยะ
 ป้องกันแชมป์ครั้งที่ 5, 22 พฤศจิกายน 2546 ชนะน็อค นภาพล เกียรติศักดิ์โชคชัย ยก 10 ที่ สหรัฐ
 ป้องกันแชมป์ครั้งที่ 6, 6 มีนาคม  2547 ชนะคะแนน ชิเงรุ นากาโซโตะ ที่ ญี่ปุ่น
 ป้องกันแชมป์ครั้งที่ 7, 27 พฤศจิกายน 2547 ชนะคะแนน นาเดล ฮุสเซน ที่ สหรัฐ
 ป้องกันแชมป์ครั้งที่ 8, 10 กุมภาพันธ์ 2548 ชนะคะแนน วายเน แมคคูลอฟ ที่ สหรัฐ
 ป้องกันแชมป์ครั้งที่ 9, 16 กรกฎาคม 2548 ชนะน็อค วายเน แมคคูลอฟ ยก 10 ที่ สหรัฐ
 เสียแชมป์ 3 ธันวาคม 2548 แพ้น็อค อิสราเอล บัซเกซ ยก 3 ที่ สหรัฐ
 แชมป์ WBC Latino รุ่นซูเปอร์เฟเธอร์เวท
 ชิง 22 กุมภาพันธ์ 2551 ชนะคะแนน อาร์ตูโร โกเมซ ที่ เม็กซิโก
 สละแชมป์
 แชมป์เฉพาะกาล WBC รุ่นเฟเธอร์เวท
 ชิง 31 พฤษภาคม 2551 ชนะน็อค เฟยโดร์ บิโลเรีย ยก 5 
 ป้องกันแชมป์เฉพาะกาล 2 สิงหาคม 2551 ชนะน็อค มาร์โลน อากิลา ยก 7
แชมป์โลก WBC รุ่นเฟเธอร์เวท 
 ชิง 16 ตุลาคม 2551 ชนะคะแนน ทากาฮิโร อาโอ ที่ ญี่ปุ่น
 เสียแชมป์ 12 มีนาคม 2552 แพ้คะแนน ทากาฮิโร อาโอ ที่ ญี่ปุ่น
 เคยชิงแชมป์ต่อไปนี้แต่ไม่สำเร็จ
 ชิงแชมป์เงา WBO รุ่นจูเนียร์เฟเธอร์เวท 23 ตุลาคม 2541 แพ้น็อค อกาปิโต ซันเชซ ยก 5 ที่ เม็กซิโก
 ชิงแชมป์โลก WBC รุ่นซูเปอร์แบนตัมเวท 19 มกราคม 2544 แพ้คะแนน วิลลีย์ จอร์ริน ที่ สหรัฐ
 ชิงแชมป์เงา WBC รุ่นซูเปอร์เฟเธอร์เวท 2 กรกฎาคม 2549 แพ้คะแนน แมนนี ปาเกียว ที่ ฟิลิปปินส์
 ชิงแชมป์โลก WBC รุ่นเฟเธอร์เวท 21 กรกฎาคม 2550 แพ้น็อค ฆอร์เฆ ลินาเรส ยก 10 ที่ สหรัฐ